BSC - Regionalna razvojna agencija Gorenjske

LIFT-off: Popelji svoj zdravstveni produkt* na višji nivo
2024-03-21 17:30 - 19:30 (Africa/Abidjan) | Kovačnica, Poštna ulica 4, Kranj, 4000, Slovenija
*digitalni ali fizični

Razvijaš inovativne rešitve na področju zdravstva, morda že vodiš podjetje, ki ustvarja digitalne ali fizične zdravstvene produkte? Želiš pridobiti dostop do vrhunskih mentorjev, podporo pri kliničnih študijah, možnost širjenja na mednarodne trge in finančna sredstva? Potem … Nadaljuj z branjem!

Ni dvoma, da je potreba po inovativnih zdravstvenih rešitvah vse večja, saj se soočamo z izzivi na strani pacientov in zdravstvenih ustanov. Verjamemo, da so rešitve v zdravstvu ključne za izboljšanje kakovosti življenja in oskrbe.
V Kovačnici smo se tako zavezali oz. zavzeli, da bomo v letošnji “start-up sezoni” pomagali inovatorjem na področju zdravstvene tehnologije!
Dogodek “LIFT-off: Popelji svoj zdravstveni produkt (digitalni ali fizični) na višji nivo” je uvod v program LIFT 2024 (https://kovacnica.si/lift/).

Vabljen_a, da se pridružiš “LIFT-off” okrogli mizi, ki bo potekala v četrtek, 21. marca, ob 17:30! Ob sodelovanju predstavnikov podjetij BETTER d.o.o. in Mesi d.o.o. bomo razpravljali o razvoju zdravstvenih produktov, trenutnih potrebah trga, tehnoloških inovacijah ter prihodnjih izzivih.

Po okrogli mizi sledi srečanje, kjer boš imel_a edinstveno priložnost, da se povežeš s ključnimi akterji v industriji, pridobiš dragocene nasvete in izkušnje ter pospešiš napredek pri uresničevanju svojih inovacij v zdravstvu.
Na zdravje!

—
Dogodek sofinancira EIT Health .

8. Nacionalna konferenca o celostnem prometnem načrtovanju - prijave so odprte
2024-03-20 09:40 - 15:00 (Africa/Abidjan) | Hotel Thermana park Laško, Zdraviliška cesta 6, Laško, Slovenija
Odprte so prijave na 8. Nacionalno konferenco o celostnem prometnem načrtovanju, ki bo v sredo, 20. marca 2024 v Hotelu Thermana park Laško, na Zdraviliški cesti 6, v Laškem.
Osrednja tema letošnje konference je prevozna revščina, ki jo bodo v plenarnem delu predstavili tuji in domači strokovnjaki. V interaktivnem delu konference bodo organizirane štiri delavnice na teme prevozne revščine, državne celostne prometne strategije, umirjanja prometa v naseljih ter velike generatorje prometa.
​​​​​​PROGRAM konference je na voljo TUKAJ.
Udeležba na konferenci je brezplačna, število mest je omejeno, prijava pa je možna najkasneje do 11. 3. 2024.
Povezava do prijavnice je na voljo TUKAJ.
Za več informacij o dogodku vas vabimo na spletno mesto Slovenske platforme za trajnostno mobilnost: www.sptm.si, kjer so na voljo tudi podrobnejše informacije o programu, predavateljih in možnostih trajnostnega prihoda na dogodek.
Konferenco organizirajo Ministrstvo za okolje, podnebje in energijo in Ministrstvo za naravne vire in prostor skupaj z izvajalci ciljnega raziskovalnega programa, ZRC SAZU, na temo prevozne revščine ter UIRS v okviru projekta LIFE Care4Climate.

Davčni obračun za normirance 12. 3. 2024
2024-03-12 17:00 - 20:00 (Africa/Abidjan) | Kovačnica, Poštna ulica 4, Kranj, 4000, Slovenija
Oddaj davčni obračun za poslovanje v letu 2023!
Ponovno se bliža tisti čas, ko boste morali “normiranci” oddati davčni obračun za poslovanje v letu 2023. Vemo, da nekateri potrebujete pri tem malo pomoči, zato bomo v Kovačnici tudi letos (že tradicionalno) za vas pripravili delavnico, kjer boste s pomočjo strokovne pomoči oddali vaš davčni obračun.

Tudi tokrat bomo povabili računovodkinjo, ki bo z vami šla čez postopek priprave in oddaje davčnega obračuna za normirane s.p.!

Za delavnico potrebujete:
– PRENOSNIK – obvezna oprema, da boste lahko sledili predavateljici in hkrati pripravili davčni obračun,
– dostop do eDavkov (brez tega oddaja davčnega obračunani mogoča),
– shranjen obračun prispevkov za leto 2023 – pridobi obrazec PODO-OPSVZ,
– tabelo izdanih računov za leto 2023 oz. povzetek prihodkov,
– seznam vseh državnih pomoči po namenu (oprostitve prispevkov, državne pomoči, subvencije – seznam, koliko časa ste prejemali pomoč).

– –
Udeležba je brezplačna, dogodek pa bo potekal v torek, 12. marca 2024 , z začetkom ob 17. uri.
Število mest je omejeno! Prijave zbiramo samo prek Eventbrite-a.
***Neudeležbo nam prosim sporočite vsaj 24 ur pred dogodkom in tako omogočite udeležbo osebi na čakalni listi. ****
Za več informacij smo dosegljivi na info@kovacnica.si ali na telefonu 04/77 77 251.

—
Usposabljanje se izvaja kot del Javnega razpisa za zagotavljanje celovitih storitev za potencialne podjetnike in podjetja preko podpornih institucij za obdobje 2023 in 2025 (JR podporno okolje 2023 – 2025).

Davčni obračun za normirance
2024-03-07 17:00 - 20:00 (Africa/Abidjan) | Kovačnica, Poštna ulica 4, Kranj, 4000, Slovenija
Oddaj davčni obračun za poslovanje v letu 2023!

Ponovno se bliža tisti čas, ko boste morali “normiranci” oddati davčni obračun za poslovanje v letu 2023. Vemo, da nekateri potrebujete pri tem malo pomoči, zato bomo v Kovačnici tudi letos (že tradicionalno) za vas pripravili delavnico, kjer boste s pomočjo strokovne pomoči oddali vaš davčni obračun.

Tudi tokrat bomo povabili računovodkinjo, ki bo z vami šla čez postopek priprave in oddaje davčnega obračuna za normirane s.p.!

Za delavnico potrebujete:
– PRENOSNIK – obvezna oprema, da boste lahko sledili predavateljici in hkrati pripravili davčni obračun,
– dostop do eDavkov (brez tega oddaja davčnega obračunani mogoča),
– shranjen obračun prispevkov za leto 2023 – pridobi obrazec PODO-OPSVZ,
– tabelo izdanih računov za leto 2023 oz. povzetek prihodkov,
– seznam vseh državnih pomoči po namenu (oprostitve prispevkov, državne pomoči, subvencije – seznam, koliko časa ste prejemali pomoč).

– –
Udeležba je brezplačna, dogodek pa bo potekal v četrtek, 7. marca 2024 , z začetkom ob 17. uri.
Število mest je omejeno! Prijave zbiramo samo prek Eventbrite-a.
***Neudeležbo nam prosim sporočite vsaj 24 ur pred dogodkom in tako omogočite udeležbo osebi na čakalni listi. ****
Za več informacij smo dosegljivi na info@kovacnica.si ali na telefonu 04/77 77 251.
—
Usposabljanje se izvaja kot del Javnega razpisa za zagotavljanje celovitih storitev za potencialne podjetnike in podjetja preko podpornih institucij za obdobje 2023 in 2025 (JR podporno okolje 2023 – 2025).

Native oglaševanje
2024-03-05 17:00 - 20:00 (Africa/Abidjan) | Kovačnica, Poštna ulica 4, Kranj, 4000, Slovenija
Izberite eno izmed najbolj učinkovitih orodij za dosego vaše ciljne publike in izkoristi moč Native oglasov.

Opis predavanja:
V današnjem svetu, kjer so uporabniki zasičeni z oglasi, je native oglaševanje postalo eno od najučinkovitejših orodij za doseganje ciljne publike. Takšni oglasi so bolj privlačni, manj moteči in bolj relevantni za uporabnike kot klasični oglasi, zato so lahko bolj učinkoviti pri doseganju konverzij. Native oglaševanje, imenovano tudi domorodno oglaševanje, je oblika spletnega oglaševanja, ki se sklada z obliko in funkcijo platforme, na kateri se pojavlja. To pomeni, da se oglasi ne vsiljujejo uporabniku, ampak se zlivajo z ostalo vsebino in so tako privlačnejši in učinkovitejši.

Na predavanju bomo spoznali:
-Kaj je native oglaševanje?
-Za koga je primerno?
-Kako in kje začeti?
-Najboljše prakse / niše
-Praktični primeri najboljših kampanj
-Q & A

Kdo bo z nami delil modrost:
Jan Bešter je vodja native oglaševanja za Popolno Postavo / Golden Tree. Specializiran je za Native oglaševanje in ima izkušnje z oglaševanjem na platformah, kot so Outbrain, Tabooli, MGID, Midas, LiveNetLife in Baidu. V svoji karieri je ustvaril že več kot 15 milijonov evrov prodaje po celi Evropi.

Udeležba je brezplačna, število mest je omejeno! Prijave zbiramo samo prek Eventbrita.
***Neudeležbo nam prosim sporočite vsaj 24 ur pred dogodkom in tako omogočite udeležbo osebi na čakalni listi.****

Za več informacij smo dosegljivi na info@kovacnica.si ali na telefonu 04/77 77 251.

—
Usposabljanje se izvaja kot del Javnega razpisa za zagotavljanje celovitih storitev za potencialne podjetnike in podjetja preko podpornih institucij za obdobje 2023 in 2025 (JR podporno okolje 2023 – 2025).

B2E (Business-to-Enterprise) prodaja
2024-02-27 17:00 - 20:00 (Africa/Abidjan) | Kovačnica, Poštna ulica 4, Kranj, 4000, Slovenija
Ali kako prodati svoje storitve korporacijam?

Delavnica je namenjena podjetnikom in freelancerjem, ki želijo svoje storitve ponujati korporacijam. Osredotočili se bomo na iskanje korporativnih strank, prodajne strategije in razvoj dolgoročnih poslovnih odnosov po prvem uspešnem projektu. Delavnica bo pokrivala ključna pravila, razkrivala pogoste napake in ponujala vpogled v procese odločanja znotraj korporacij. Kot vsaka prodaja, ima tudi B2E prodaja, svoje zakonitosti.

Program delavnice:
1) Osnove
– Razlike med poslovanjem s korporativnimi in SME strankami
– Razumevanje korporativnih kupcev

2) Profil kupca
– Procesi odločanja v korporacijah
– Ključni izzivi in skrbi
– Strategije za iskanje priložnosti

3) Identifikacija potencialnih kupcev
– Networking
– Uporaba spleta in družbenih medijev za raziskovanje
– Prvi stik

4) Pomen zaupanja in kredibilnosti
– Razumevanje in ciljanje potreb kupca
– Navigiranje med več osebami, ki imajo vpliv na nakupni proces
– Temeljne follow-up tehnike
– Prodaja rešitev in definicija vrednosti

5) Prilagajanje rešitev na potrebe corpo kupcev
– Artikulirana vrednost
– Kako postaviti ceno
– Kako se odzvati na zadržke med pogajanjem
– Podpis pogodbe

6) Pogodbe in ponudbe
– Kaj je pogodba

7) Prvič je uspelo, kaj zdaj?
– Upsell/Cross-sell
– Dolgoročen razvoj odnosov

Dolžina prodajnega procesa
– Včasih traja leta.
– Prilagajanje na spremembe zahtev kupca

9) Q&A
Kdo nam bo predaval?
Fedja Hvastija je marketinški strateg divizije komponent v podjetju Corsair. Je diplomant programa MBA Univerze v Leedsu, pred kariero v industriji računalniških komponent pa je deloval kot svetovalec za marketing v različnih sektorjih, med drugim na področju prevozov, turizma, IT in programske opreme, kjer je oblikoval in preobražal digitalne procese in tehnološke sisteme.
—
Udeležba je brezplačna, število mest je omejeno! Prijave zbiramo samo prek Eventbrita.
***Neudeležbo nam prosim sporočite vsaj 24 ur pred dogodkom in tako omogočite udeležbo osebi na čakalni listi.
**** Za več informacij smo dosegljivi na info@kovacnica.si ali na telefonu 04/77 77 251.
—
Usposabljanje se izvaja kot del Javnega razpisa za zagotavljanje celovitih storitev za potencialne podjetnike in podjetja preko podpornih institucij za obdobje 2023 in 2025 (JR podporno okolje 2023 – 2025). Naložbo sofinancirata Republika Slovenija in Evropska Unija iz Evropskega sklada za regionalni razvoj

POCUKRANA PRAKSA z Emo Koselj
2024-02-15 09:00 - 10:30 (Africa/Abidjan) | Kovačnica, Poštna ulica 4, Kranj, 4000, Slovenija
Njabolj šokantna novica v letu 2023: Emazing Cake Shop z 31. julijem zapira svoja vrata!

Po stari ljudski navadi v Kovačnici februarja redno gostimo “nekaj sladkega”.
Po lanskem gostovanju Mame Paule smo na letošnji menu umestili najbolj “cukrasto” gostjo Emo Koselj, slaščičarko in podjetnicao, znanopod “Emazing Creations”.
Njena “pocukrana” podjetniška zgodba (ŽAL) ni bila tako romantična, kot s(m)o si želeli vsi, ki s(mo) njene “cukre” do tedaj redno umeščali na tedensko dieto.
Čeprav se nam zdi, da se s simpatično Gorenjko zaradi njenih gajstnih IG objav že vsi malo poznamo, verjamemo, da bo klepet ob kavi navdahnil sleherno podjetniško dušo!
—
Udeležba je brezplačna, dogodek pa bo potekal v četrtek, 15. februarja 2024 , z začetkom ob 9. uri. Število mest je omejeno! Prijave zbiramo samo prek Eventbrite-a.
***Neudeležbo nam prosim sporočite vsaj 24 ur pred dogodkom in tako omogočite udeležbo osebi na čakalni listi.
**** Za več informacij smo dosegljivi na info@kovacnica.si ali na telefonu 04/77 77 251.
—
Usposabljanje se izvaja kot del Javnega razpisa za zagotavljanje celovitih storitev za potencialne podjetnike in podjetja preko podpornih institucij za obdobje 2023 in 2025 (JR podporno okolje 2023 – 2025) . Naložbo sofinancirata Republika Slovenija in Evropska Unija iz Evropskega sklada za regionalni razvoj

PONI GORENJSKA_2024-2028: Predstavitev projekta
2024-01-23 17:00 - 18:00 (Africa/Abidjan)
S projektom PONI v 4 mesecih od ideje do lastnega podjetja. Vključi se in zaživi svojo poslovno idejo ter se pridruži uspešnim podjetnikom!
Vsi zainteresirani prijavitelji boste dodatne informacije o vsebini in poteku projekta lahko dobili na PREDSTAVITVI v TOREK, 23. 1. 2022, ob 17. uri na Zoomu (povezavo bomo poslali na dan dogodka na vaš e-mail).
Več o projektu: https://kovacnica.si/poni/
—
Celoviti projekt se izvaja v okviru Programa evropske kohezijske politike v obdobju 2021-2027 v Sloveniji. Umestimo ga lahko pod Prednostno nalogo 1: Inovacijska družba znanja, Specifični cilj RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (ESRR).
Projekt je delno financiran s strani Evropske unije in sicer iz Evropskega sklada za regionalni razvoj in delno s strani Republike Slovenije.

Izobraževanje o trajnostni mobilnosti
2024-01-12 09:30 - 15:00 (Africa/Abidjan)
Vabljeni na drugi del izobraževanja na temo načrtovanja in upravljanja trajnostne mobilnosti na regionalni in medobčinski ravni, ki bo v petek, 12. 1. 2024.
Dogodek se bo odvijal v dvorani PGD Bohova (Bohova 2a, 2311 Hoče) med 9.30 in 15.00 uro.
Domači in tuji predavatelji bodo predstavili teme s področja trajnostne mobilnosti ter sinergije prostorskega in prometnega načrtovanja. Predavanja bodo deloma v angleškem jeziku. Podrobnejši program je na voljo tukaj.
Udeležba je brezplačna, udeleženci pa prejmejo potrdilo o udeležbi.
Prijava na izobraževanje je možna na: https://forms.office.com/e/mqatbEckyv, do vključno 9. 1. 2024.

Izobraževanje organizira Regionalna razvojna agencija za Podravje – Maribor v sklopu projekta ReMOBIL, ki je sofinancirano s sredstvi Finančnega mehanizma EGP.

Spletna delavnica: Večanje vloge gozdnih ekosistemov
2023-12-14 14:00 - 16:00 (Africa/Abidjan) | spletna delavnica
V četrtek, 14. decembra 2023, od 14. do 16. ure, bo v okviru platforme za učenje politik Interreg Europe potekala spletna tematska delavnica o večanju vloge gozdnih ekosistemov (»Boosting forest Eco-systems«).
Gozdovi so največji kopenski ekosistem v EU. V njih je največ biotske raznovrstnosti na kopnem in pomembno prispevajo k shranjevanju in vezavi ogljika. Čeprav so se stanje gozdnih ekosistemov v zadnjih desetletjih izboljšalo, je mogoče opaziti tudi poslabšanje stanja evropskih gozdov. Vplivi podnebnih sprememb povečujejo druge uničujoče pritiske, kot so onesnaževanje ali škodljivci, ter vplivajo na obseg in intenzivnost gozdnih požarov. Glede na te pritiske so v novi strategiji EU za gozdove do leta 2030 določeni vizija in konkretni ukrepi za povečanje količine in kakovosti gozdov v EU ter krepitev njihovega varstva, obnove in odpornosti.
Na spletni delavnici bodo predstavljene iniciative EU, ki jih lahko lokalne in regionalne oblasti uporabijo za zaščito in obnovo stanja svojih gozdov v skladu z direktivami EU. Poudarjene bodo strategije in dejavnosti, ki evropskim regijam in občinam pomagajo izboljšati upravljanje gozdov, predstavljene pa bodo tudi dobre prakse na področju voda v gozdovih in trajnostnega gospodarjenja z gozdovi. Med delavnico bodo potekale interaktivne panelne razprave o predstavljenih temah.
Program delavnice in prijavnica sta dostopna na spletni strani dogodka.

SLADKA PRAKSA z Andrejem iz "Soulfléja"
2023-12-07 09:00 - 11:00 (Africa/Abidjan) | Kovačnica, Poštna ulica 4, Kranj, 4000, Slovenija
Zadnji podjetniški zajtrk letos … S tekočo sredico!
Ste vedeli?
… da sufléji obstajajo verjetno že od takrat, ko so iz moke, mleka, jajc in masla nastajale različne mešanice, in to samo zato, da bi lahko ljudje znova in znova razvajali svoje brbončice? Toda prvi zapis o sufléju pripisujejo francoskemu kuharju z začetka 17. stoletja, Vincentu de la Chappelleu, ki ni kuhal le za mnoge evropske veljake, temveč tudi za Madame de Pompadour, ljubico Ludvika XV.?
Skoraj 400 let kasneje je zgodba o sufléju dobila novo poglavje. A ta se ne piše v Franciji, ampak v Sloveniji. Pišeta jo Andrej in Špela Mis.
Časovnica:
9:00-9:45 cela Kovačnica zadiši po čokoladi, ker bomo vsem postregli s tekočim Soulfléjem! #nomnom
9:45-10:30 podjetniški pogovor/dobra praksa ob kavi z Andrejem
Vabljeni na najbolj sladek zajtrk v mestu!
– –
Udeležba je brezplačna, dogodek pa bo potekal v četrtek, 7. decembra 2023 , z začetkom ob 9. uri. Število mest je omejeno! Prijave zbiramo samo prek Eventbrite-a. ***Neudeležbo nam prosim sporočite vsaj 24 ur pred dogodkom in tako omogočite udeležbo osebi na čakalni listi. **** Za več informacij smo dosegljivi na info@kovacnica.si ali na telefonu 04/77 77 251.
—
Usposabljanje se izvaja kot del Javnega razpisa za zagotavljanje celovitih storitev za potencialne podjetnike in podjetja preko podpornih institucij za obdobje 2023 in 2025 (JR podporno okolje 2023 – 2025) . Naložbo sofinancirata Republika Slovenija in Evropska Unija iz Evropskega sklada za regionalni razvoj

Zakaj imeti CRM sistem v podjetju?
2023-12-05 17:00 - 20:00 (Africa/Abidjan) | Kovačnica, Poštna ulica 4, Kranj, 4000, Slovenija

Delavnica: Kako omiliti prevozno revščino v Sloveniji?
2023-12-05 09:00 - 13:00 (Africa/Abidjan) | Slovenski etnografski muzej, Metelkova ulica 2, Ljubljana
Delavnica Kako omiliti prevozno revščino? bo v torek, 5. decembra 2023, v Slovenskem etnografskem muzeju (upravna muzejska hiša, 2. nadstropje) od 9. do 13. ure.
V prvem delu bo organizator, Focus – društvo za sonaraven pristop, predstavil rezultate projekta Mobilnostna revščina v RS, projekta, pri katerem so sodelovali z GIAM SAZU in Urbanističnim inštitutom Republike Slovenije. Prisluhnili bomo primerom s terena in odgovorili na vprašanja:
Kaj je prevozna revščina, kaj jo povzroča, kako jo merimo, katere ranljive skupine so zaradi nje najbolj prizadete in v katerih regijah oziroma občinah je dostopnost z različnimi prevoznimi sredstvi najslabša? S katerimi sistemskimi ukrepi lahko zmanjšamo in omilimo revščino, ki nastane zaradi slabe dostopnosti prevozov do ključnih dejavnosti? Kako dobre izkušnje iz prakse prenesti na druga območja?
Sledila bo predstavitev načrtov za blaženje prevozne revščine na pristojnem Ministrstvu za okolje, podnebje in energijo. Na teh iztočnicah bomo nato gradili v delavniškem delu, kjer boste lahko podali svoje poglede in predloge ukrepov, ki bodo koristni tudi za pripravljavce dokumentov za zmanjšanje prevozne revščine v Sloveniji.
Vabilo s programom je na voljo tukaj.
Udeležba na delavnici je brezplačna. Zaradi lažje organizacije pa je obvezna predhodna prijava na: https://forms.gle/EUrNtsAHhENkLaXB7
Za več informacij smo vam na voljo na marjeta@focus.si ali na telefonu 059 071 327.

Cikel izobraževanj ReMOBIL: Načrtovanje in upravljanje trajnostne mobilnosti na regionalni in medobčinski ravni
2023-12-01 09:00 - 12:30 (Europe/Ljubljana) | BSC, poslovno podporni center, d.o.o., Cesta Staneta Žagarja 37, Kranj, 4000, Slovenija
V okviru projekta ReMOBIL – Regijski centri mobilnosti vas vljudno vabimo na cikel izobraževanj s področja trajnostne mobilnosti, ki ga organizira Regionalna razvojna agencija za Podravje – Maribor (Regijski center mobilnosti Podravje). Prvi del izobraževanj bo potekal 1. decembra 2023 preko spletne platforme Microsoft Teams, predavanja pa bomo nadaljevali 12. januarja 2024 v PGD Bohova (Bohova 2a, 2311 Hoče), kjer se nam bodo v živo pridružili domači in tuji predavatelji.
V petek, 1. decembra 2023, bomo v dveh modulih obravnavali:

mobilnost kot storitev in digitalizacija (Jaka Hrastnik, AMZS / dr. Matej Vovk, NCUP) in
multimodalnost (Mitja Klemenčič, MOM / Mateja Krampač, RRA Podravje – Maribor / Katja Hanžič, UM / Suzana Prajnc, Občina Selnica ob Dravi / dr. Tomislav Letnik, UM).

Podrobnejši program je na voljo tukaj.
Prijava na spletno izobraževanje je mogoča do vključno 30. 11. 2023 na tej povezavi: https://forms.office.com/e/y1GtReZgcS.
Udeležba na izobraževanju je brezplačna. Za dodatne informacije vam je na voljo na ursa.drvaric@rra-podravje.si.

Vabilo na posvet: KADROVSKI IZZIVI - Kako pridobiti in obdržati dober kader?,
2023-11-30 13:00 - 15:30 (Africa/Abidjan) | BSC, poslovno podporni center, d.o.o., Cesta Staneta Žagarja 37, Kranj, 4000, Slovenija
Spoštovani,
Regionalna razvojna agencija Gorenjske, BSC Kranj vas v sodelovanju z Zavodom Republike Slovenije za zaposlovanje, Območno službo Kranj, Gospodarsko zbornico Slovenije, Regionalno zbornico Gorenjska ter Območno obrtno podjetniško zbornico Kranj vabi na regijski dogodek »KADROVSKI IZZIVI – Kako pridobiti in obdržati dober kader?«, ki bo v četrtek, 30. novembra 2023, s pričetkom ob 13. uri, v prostorih Kovačnice, coworking centra in podjetniškega inkubatorja Kranj, v starem mestnem jedru Kranja, Poštna ulica 4.
Na aktualno tematiko kadrovske problematike bomo pogledali iz različnih vidikov. V prvem delu posveta se bomo seznanili s projekti in aktivnostmi, ki se izvajajo v naši regiji ter z ukrepi in subvencijami, ki so trenutno na voljo delodajalcem (delovni preizkus, , subvencije za mlade …) ter se seznanili z aktualnimi informacijami v zvezi z delom in zaposlovanjem tujcev v Sloveniji.
Svojo izkušnjo soočanja s kadrovskimi izzivi, zaposlovanjem tujcev in promocijo poklicev bodo tokrat z nami delili:

Miša Hrast, vodja oddelka upravljanja kadrov SIJ Acroni d.o.o.
Barbara Mulej, vodja kadrovske službe Iskra ISD
Gregor Bizjak, direktor SIGR d.o.o.
Mitja Korunovski, vajeništvo, srednje poklicno izobraževanje OZS

Regijski posvet bomo zaokrožili s predavanjem Sare Isaković, ene najuspešnejših slovenskih plavalk, tudi dobitnice srebrne olimpijske kolajne, z naslovom »Opolnomočenje kadrov« – Kako biti vrhunski?«, ki je svoje novo poslanstvo ob koncu profesionalne športne kariere našla v raziskovanju delovanja možganov ter dela na področju psihologije optimalnega delovanja.
»Kaj je tisto, kar pomaga posamezniku in organizaciji priti do dolgoročne motivacije, samozavesti ter vrhunskih dosežkov? Pogovarjali se bomo o psiholoških dejavnikih, ki nam iz dneva v dan pomagajo pri učinkovitem delovanju, pri ohranjanju notranje motivacije, fokusu ter krepitvi samozavesti. Ne glede na izzive in nepredvidljive situacije ima človek sposobnost graditi psihološko odpornost, ki mu pomaga najti smisel, vizije in cilje ter pozitivno naravnanost, da lahko optimalno deluje in dosega svoj potencial.«
Po zaključku posveta vas bomo povabili na ogled podjetniškega inkubatorja in coworking centra Kovačnica ter na manjšo pogostitev z druženjem.
Dogodek je za udeležence brezplačen. Prosimo vas za predhodno potrditev udeležbe NA TEJ POVEZAVI. Prijave zbiramo do torka, 28. 11. 2023, oziroma do zapolnitve mest. Dodatne informacije info@bsc-kranj.si.
Veseli bomo vaše udeležbe!
Lep pozdrav
Franja Gabrovšek Schmidt
direktorica

Regijsko srečanje deležnikov: Izzivi in rešitve zmanjševanja odpadkov na prireditvah
2023-11-21 09:00 - 12:00 (Africa/Abidjan) | Učilnica Komunale Kranj, Zarica 31, Kranj, 4000, Slovenija
Razvojna agencija SORA v sodelovanju z Ekologi brez meja, Komunalo Kranj in Komunalo Škofja Loka organizira Regijsko srečanje deležnikov: Izzivi in rešitve zmanjševanja odpadkov na prireditvah.
Tematika letošnjega Evropskega tedna zmanjševanja odpadkov (ETZO) je embalaža. Ker verjamejo, da lahko skupaj dosežemo več, so združili moči Razvojna agencija Sora, Ekologi brez meja, Komunala Škofja Loka in Komunala Kranj in v ta namen organizirajo regijsko srečanje deležnikov na temo: Izzivi in rešitve zmanjševanja odpadkov na prireditvah.
Vabljeni vsi organizatorji dogodkov v gorenjskih občinah, ki si želite aktivno zmanjšati odpadke na vaših prireditvah.
Na srečanju bodo predstavljene konkretne izkušnje in izzivi pri izvedbi večjih letošnjih prireditev, težave s kompostabilnimi izdelki, glavni namen pa je, da skupaj poiščete rešitve za učinkovitejše delo v prihodnje.
Dnevni red:
9.00 – 9.15:Uvodni pozdravi
9.15 – 10.00: Okrogla miza: izkušnje in izzivi z odpadki na prireditvah

Igor Drakulić, organizator prireditev Tek štirih mostov, Škofja Loka
Simona Bergant, Komunala Kranj, organizacija in izzivi pri Evropskem veslaškem prvenstvu
Matjaž Rus, direktor kompostarne Rosa
Jerca Prezelj, Komunala Škofja Loka

10.05 – 11.00: Moderirana delavnica – reševanje izzivov
11.00 – 11.15: Zaključek
KDAJ: torek, 21. november 2023, od 9. do 12. ure
KJE: učilnica Komunale Kranj pri čistilni napravi, Zarica 31, Kranj
OBVEZNE PRIJAVE: https://forms.gle/7VSsEnx4Kor5fpDz9
Vabilo: Regijsko srečanje_Prireditve brez odpadkov_21-11-2023
